Lav et referat af nedenstående tekst:

Tekst:
På søndag er Folkekirkens Nødhjælp på gaden til organisationens årlige indsamling. Men det er en kamp at skaffe frivillige, og lige nu mangler der næsten 900 indsamlere i Nordjylland. I eksempelvis Horne-Asdal sogn ved Hirtshals er der 21 ruter, der skal dækkes til indsamlingen for Folkekirkens Nødhjælp. Men indtil videre har kun 14 indsamlere meldt sig. - Vi mangler lige de sidste. De mangler rigtig mange inde i Hirtshals, fortæller Else Riisager, indsamlingsleder i Horne-Asdal sogn. Tendensen er den samme over hele regionen. Kun Læsø og Rebild Kommune har alle ruter dækket, mens de øvrige kommuner mangler alt fra 25 til 400 indsamlere. I alt er der 895 ledige ruter, der skal dækkes. Og det kan blive rigtig mange penge, organisationerne går glip af, når der normalt ryger mellem 500 og 1000 kroner i hver indsamlingsbøtte. - Det bliver da hurtigt nogle tusinde. Hvis en rute giver 1000 kroner, så kan du gange det op, siger Else Riisager. Folkekirkens Nødhjælp er ikke den eneste organisation, der hvert år savner indsamlere. Med mange gode formål, der har brug for støttekroner, er kampen om indsamlerne stor. -Det er rigtigt, der er meget og dem, der går, har måske en særlig sag, og så går de kun for den, siger Else Riisager. Sidste år samlede det lille sogn Horne-Asdal 11.000 kroner ind. Nu tages avisannoncer og sociale medier i brug for at skaffe indsamlere nok, og Else Riisager krydser fingre for, at alle hendes 21 indsamlingsbøtter får en ejermand på søndag. - De skal nok komme. Det plejer at lykkes til sidst, siger Else Riisager.

Referat:
I Nordjylland er der 895 ledige ruter i Folkekirkens Nødhjælps indsamling søndag.